b'\n_START_ARTICLE_\nGoogle\n_START_PARAGRAPH_\nGoogle je ameri\xc5\xa1ko podjetje, ustanovljeno leta 1998, njegova najbolj znana izdelka sta istoimenski spletni iskalnik Google in  spletni brskalnik Google Chrome. Poleg tega pa razvija tudi druge storitve in izdelke, kot so Google Sites, Google Analitics, Google Maps, Gmail, G Suite, Google Talk, spletni prevajalnik Google Translate, Google AdWords in YouTube._NEWLINE_Google je nastal leta 1996 kot projekt spletnega iskalnika, ki sta ga razvijala stanfordska \xc5\xa1tudenta Larry Page in Sergey Brin. Iskalnik je deloval na naslovu http://google.stanford.edu, leta 1997 pa je bila registrirana domena google.com. Leto kasneje je bilo ustanovljeno istoimensko podjetje s sede\xc5\xbeem v Kaliforniji. Kompleks zgradb, v kateri deluje vodstvo podjetja, imenujejo Googleplex. Etimologija imena podjetja je povezana s \xc5\xa1tevilom gugol, .\n_START_SECTION_\nGooglebot, spletni iskalec\n_START_PARAGRAPH_\nGooglebot je spletni pajek, avtomatiziran iskalnik, ki poi\xc5\xa1\xc4\x8de strani na svetovnem spletu in jih preda Google Indexerju. Po navadi si Googlebot predstavljamo kot majhnega pajka, ki pleza po mre\xc5\xbei svetovnega spleta, ampak v resnici Googlebot deluje podobno kot spletni brskalnik, se pravi po\xc5\xa1ilja zahtevke stre\xc5\xbeniku, na katerem je spletna stran, shrani celotno stran ter jo preda Google Indexerju. Googlebot z velikim \xc5\xa1tevilom ra\xc4\x8dunalnikov i\xc5\xa1\xc4\x8de spletne strani veliko hitreje kakor \xc4\x8dlovek prek internetnega iskalnika. Hkrati lahko pregleduje tudi ve\xc4\x8d tiso\xc4\x8d strani. Googlebot si zapi\xc5\xa1e strani na dva na\xc4\x8dina: preko spletnega naslova, www.google.com/addurl.html, ter preko iskalca\n_START_SECTION_\nGoogle Indexer\n_START_PARAGRAPH_\nGooglebot preda indekserju popolna besedila ter naslove strani, kjer jih je na\xc5\xa1el. Ta besedila indekser shrani v podatkovno bazo. Ta indeks je razvr\xc5\xa1\xc4\x8den po abecedi. Za izbolj\xc5\xa1anje iskanja, Google ne upo\xc5\xa1teva (ne dodaja v indeks) pogostih besed ali stop words (kot so the, is, on, or, of, how, why, kot tudi enomestne \xc5\xa1tevilke ali znaki). Stop words so tako pogoste, da skoraj ni\xc4\x8d ne pripomorejo k iskanju, zato jih lahko izklju\xc4\x8dimo \xc5\xbee mi. Indexer tudi ignorira odve\xc4\x8dne presledke ter velike in male \xc4\x8drke zaradi hitrej\xc5\xa1ega delovanja.\n_START_SECTION_\nGoogle Query Processor\n_START_PARAGRAPH_\nGooglebot je iskalni robot, ki poi\xc5\xa1\xc4\x8de strani na svetovnem spletu in jih preda Google Indexer-ju. Po navadi si Googlebot predstavljamo kot majhnega pajka, ki pleza po mre\xc5\xbei svetovnega spleta, ampak v resnici Googlebot deluje podobno kot na\xc5\xa1 spletni brskalnik, se pravi po\xc5\xa1ilja pakete z zahtevami stre\xc5\xbeniku, na katerem je spletna stran, shrani celotno stran ter jo preda Google Indexer-ju. Googlebot z velikim \xc5\xa1tevilom ra\xc4\x8dunalnikov i\xc5\xa1\xc4\x8de spletne strani veliko hitreje kakor na\xc5\xa1 internetni iskalnik. Hkrati lahko pregleduje tudi ve\xc4\x8d tiso\xc4\x8d strani. Googlebot si zapi\xc5\xa1e strani na dva na\xc4\x8dina: preko spletnega naslova, www.google.com/addurl.html, ter preko iskalca.'